
Ministru kabineta sēdes protokollēmums

Informatīvais ziņojums “Par Brīvības pieminekļa un Rīgas Brāļu kapu uzturēšanas un Latvijas Okupācijas muzeja demontēto objektu uzturēšanas nodrošināšanu 2023. gada 1. ceturksnī”

· 1. Pieņemt zināšanai iesniegto informatīvo ziņojumu.
· 2. Atbalstīt 2022. gadā uzsākto pasākumu finansēšanu un paredzēt finansējumu Kultūras ministrijai 26 072 euro apmērā 2023. gada 1. ceturksnī, tajā skaitā 19 959 euro Brīvības pieminekļa un Rīgas brāļu kapu apsaimniekošanai un 6 113 euro Latvijas Okupācijas muzeja krājumā iekļauto demontēto padomju un nacistisko režīmu slavinošu objektu oriģinālo detaļu un fragmentu uzturēšanai, saglabāšanai, pieejamībai, izpētei un sabiedrības izglītošanai atbilstoši muzeja darbību regulējošu normatīvo aktu noteikumiem.
· 3. Jautājumu par nepieciešamo finansējumu Brīvības pieminekļa un Rīgas brāļu kapu apsaimniekošanai un Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmas īstenošanai un Latvijas Okupācijas muzeja krājumā iekļauto demontēto objektu oriģinālo detaļu un fragmentu uzturēšanai, saglabāšanai, pieejamības nodrošināšanai, izpētei un sabiedrības izglītošanai atbilstoši muzeja darbību regulējošu normatīvo aktu noteikumiem visam 2023. gadam skatīt likumprojekta “Par valsts budžetu 2023. gadam un budžeta ietvaru 2023., 2024. un 2025. gadam” sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieteikumiem atbilstoši valsts budžeta finansiālajām iespējām.

